Държавен вестник, бр. 2, 2026 г., стр. 93

БРОЙ  2	
Д Ъ Р Ж А В Е Н  В Е С Т Н И К 	
СТР.  93  
При практическото обучение се използват конструкционно-ремонтни и експлоатационни 
материали, които е необходимо да се съхраняват в съответна складова база: за резервни части, 
за инструменти, за горивно-смазочни материали и други, оборудвана съгласно изискванията за 
безопасност. 
Организирането и провеждането на практическото обучение може да се извършват и в 
учебно-производствени бази на фирми, чиято дейност съответства на учебното съдържание 
съгласно предвидените в Закона за професионално образование и обучение възможности. 
Производствените бази трябва да бъдат оборудвани със специализирана техника: кари, мостови 
кранове, козлови кранове, портални кранове, товароманипулиращи машини, ричстакери и др. 
Машинен парк и учебен полигон 
За правилно и безопасно провеждане на учебната практика по технология на работа с 
пристанищна механизация е необходимо обучаващата институция да разполага с учебен 
полигон и пристанищна механизация (самоходен стрелови кран, мостови кран, портален кран, 
козлови кран, кар, ричстакер и др.) съобразно изискванията на съответните наредби, посочени в 
т. 2 „Описание на професията“ за придобиване на правоспособности за управление на 
товароподемни кранове, подвижни работни площадки, електрокари и мотокари. Обучението за 
придобиване на правоспособност за управление на МПС от съответните категории да се 
провежда от учебен център съобразно изискванията на Наредба № 37 от 2002 г. за условията и 
реда за обучение на кандидатите за придобиване на правоспособност за управление на моторно 
превозно средство и условията и реда за издаване на разрешение за тяхното обучение. 
Организирането и провеждането на обучението по учебната практика по технология на работа с 
пристанищна механизация може да се извършват с машини на фирми съгласно предвидените в 
Закона за професионално образование и обучение възможности или на учебния полигон на 
обучаващата институция. 
6. Изисквания към обучаващите
Право да преподават по теория и практика на професията имат лица с висше образование
и образователно-квалификационна степен „магистър“ или „бакалавър“ по специалности от 
професионални направления „Общо инженерство“, „Машинно инженерство“, „Електротехника, 
електроника и автоматика“, „Транспорт, корабоплаване и авиация“, „Материали и 
материалознание“ и „Комуникационна и компютърна техника“ от област на висше образование 
„Технически науки“ от Класификатора на областите на висше образование и професионалните 
направления, приет с Постановление № 125 от 2002 г. на Министерския съвет (обн., ДВ, бр. 64 
от 2002 г., посл. доп., бр. 94 от 2005 г.), съответстващи на професията. 
За практическото обучение по придобиваните правоспособности обучаващите трябва да 
притежават съответната правоспособност от същата или по-висока степен и професионален и 
практически опит за съответната машина. 
Учителска длъжност по учебен предмет или модул от професионалната подготовка може 
да се заема и от лица със завършено висше образование по съответната специалност и без 
професионална квалификация „учител“. 
По учебен предмет или модул от професионалната подготовка, за който няма съответно 
професионално направление в Класификатора на областите на висше образование и 
професионалните направления, могат да преподават лица без висше образование и без 
придобита 
професионална 
квалификация 
„учител“, 
ако 
са 
придобили 
съответната 
професионална квалификация при условията и по реда на Закона за професионалното 
образование и обучение. 
Препоръчително е на всеки три години обучаващите да преминават курс за 
актуализиране на професионалните си знания, умения и компетентности. 
7610